Προς:

Δήμο …………….

Υπ’ όψιν ………………………
Θέμα: «Αντιμισθία προέδρου δημοτικού συμβουλίου»

Σε απάντηση του με αριθ.πρωτ.34506/24.10.2012 εγγράφου σας, σας γνωρίζω τα εξής:

Σύμφωνα με την παρ. 1 του άρθρου 93 του Ν.3852/2010 «Καλλικράτης»: 
«Στους δημάρχους, αντιδημάρχους και προέδρους δημοτικών συμβουλίων όλων 

των δήμων,  "με πληθυσμό άνω των πέντε χιλιάδων κατοίκων"
, …………. που είναι δημόσιοι υπάλληλοι ή υπάλληλοι Ν.Π.Δ.Δ. ή υπάλληλοι κρατικών Ν.Π.Ι.Δ. και δημοσίων επιχειρήσεων ή άλλων επιχειρήσεων τη διοίκηση των οποίων ορίζει άμεσα ή έμμεσα το Δημόσιο με διοικητική πράξη ή ως μέτοχος, καθώς και σε εκείνους που είναι υπάλληλοι λοιπών Ν.Π.Ι.Δ. χορηγείται άδεια άνευ αποδοχών για όλο το διάστημα της θητείας τους.

2. Την ειδική άδεια του παρόντος άρθρου λαμβάνουν υποχρεωτικά τα ανωτέρω 

πρόσωπα ανεξαρτήτως υποβολής σχετικής αίτησης "εκτός των δημάρχων και αντιδημάρχων, οι οποίοι είναι ιατροί του Ε.Σ.Υ. σε δήμους κάτω των πέντε χιλιάδων κατοίκων, καθώς και των προέδρων δημοτικών συμβουλίων όλων των δήμων και των προέδρων συνδέσμων ………………………………………….
Τα ανωτέρω πρόσωπα στην περίπτωση που δεν λάβουν την ειδική άδεια κατά τα 

ανωτέρω, επιλέγουν είτε την αντιμισθία είτε το μισθό της θέσης τους.»

Συνεπώς, σύμφωνα με τα ανωτέρω, κατά την εφαρμογή του Καλλικράτη οι πρόεδροι δημοτικών συμβουλίων όλων των δήμων – ανεξαρτήτως δηλαδή πληθυσμού – των κατηγοριών, που αναφέρονται στο νόμο (δηλαδή υπάλληλοι δημοσίου κ.λπ. αλλά και υπάλληλοι νπιδ, που σημαίνει και υπάλληλοι τραπεζών) υποχρεωτικά ελάμβαναν ειδική άδεια για όλη την διάρκεια της θητείας τους, ανεξαρτήτως σχετικής αίτησης και ελάμβαναν την αντιμισθία που προέβλεπε ο νόμος για την κάθε κατηγορία.

Με την εφαρμογή των διατάξεων της παρ.1 άρθρου 58 Ν.3966/2011, (ΦΕΚ Α 118/24.5.2011), δίνονταν η δυνατότητα πλέον στους προέδρους δημοτικών συμβουλίων να επιλέξουν αν θα λάβουν ή όχι την ειδική άδεια από την εργασία τους. Σε περίπτωση δε που επέλεγαν να μη λάβουν την άδεια και να συνεχίσουν να εργάζονται θα έπρεπε να επιλέξουν αν θα λαμβάνουν την αντιμισθία τους ή τον μισθό από την θέση τους.

Το καθεστώς αυτό ισχύει λοιπόν από την δημοσίευση – ως άνω – του Ν.3966/2011 μέχρι την 1/1/2013, οπότε θα ισχύσουν οι νέες διατάξεις της παρ.1 του άρθρου 7 του Ν.4071/2012, με τις οποίες προβλέπονται τα εξής:            
"Στους προέδρους των δημοτικών συμβουλίων που δεν εμπίπτουν στην περίπτωση της πρώτης παραγράφου του παρόντος άρθρου
, στους προέδρους των δημοτικών νομικών προσώπων και στους προέδρους των συνδέσμων δήμων που είναι δημόσιοι υπάλληλοι ή υπάλληλοι Ν.Π.Δ.Δ. ή υπάλληλοι κρατικών Ν.Π.Ι.Δ. και δημοσίων επιχειρήσεων ή άλλων επιχειρήσεων τη διοίκηση των οποίων ορίζει άμεσα ή έμμεσα το Δημόσιο με διοικητική πράξη ή ως μέτοχος, καθώς και σε εκείνους που είναι υπάλληλοι λοιπών Ν.Π.Ι.Δ. χορηγείται από την υπηρεσία της οργανικής τους θέσης ειδική άδεια 60 ημερών." …………..  Η ειδική άδεια των εξήντα (60) και τριάντα (30) ημερών μπορεί να χορηγείται και τμηματικά σε εργάσιμες ημέρες και ώρες μετά από σχετική αίτηση του αιρετού. Η άδεια αυτή χορηγείται υποχρεωτικά από την υπηρεσία του αιρετού και το χρονικό διάστημα χρήσης της θεωρείται πραγματικός χρόνος υπηρεσίας για όλα τα υπαλληλικά, εργασιακά και ασφαλιστικά δικαιώματα που απορρέουν.
Συνεπώς ο πρόεδρος του δημοτικού συμβουλίου του Δήμου σας, ο οποίος είναι πληθυσμού 18.000 κατοίκων, ο οποίος είναι υπάλληλος τραπέζης υπάγεται στις ανωτέρω διατάξεις και από 1/1/2013 θα δικαιούται μόνο την ειδική άδεια από την εργασία του των 60 ημερών και θα λαμβάνει μόνο τον μισθό του από την τράπεζα.    
� Προσοχή! Η γνωμοδότηση έγινε προ της ισχύος του Ν.4093/12


� Οι λέξεις  "με πληθυσμό άνω των πέντε χιλιάδων κατοίκων"  της παρ.1 προστέθηκαν με την παρ.4 άρθρου 58 Ν.3918/2011,ΦΕΚ Α 31/2.3.2011.





� *** Η εντός "  " φράση στο τέλος του πρώτου εδαφίου και το τελευταίο εδάφιο 


    αυτής προστέθηκαν με  την παρ.1 άρθρου 58 Ν.3966/2011,ΦΕΚ Α 118/24.5.2011.





� δηλ. δήμων κάτω των 100.000 κατοίκων





